KINNITATUD:

Direktori……..

käskkirjaga nr……..

**MLA Viimsi Lasteaiad hädaolukorra lahendamise plaan**

Viimsi 2023

**1. Esmane tegevus hädaolukorras**

HÄDAABI JA POLITSEI **112**

**Helistades 112 räägi:**

* Mis on juhtunud?
* Kus? Täpne aadress või lasteaia nimi
* Kas keegi on viga saanud?
* Oma nimi ja telefoninumber (et sulle saaks tagasi helistada)
* Vasta küsimustele lühidalt ja täpselt!
* Ära katkesta ise kõnet!

**Laste andmete (nimekiri/kontakt) asukoht: Esmaabikapp**

**Tulekahju häiresignaali kirjeldus:** pikk pidev signaal

**Häiresignaal evakueerumise algatamiseks:** pikk pidev signaal

**Täiendav signaal evakuatsioonihäire kinnitamiseks:** pikk pidev signaal

**2. Kontaktid**

**MLA Viimsi Lasteaiad kriisimeeskond:**

* Lasteaia direktor Maie Roos, tel: 56 845 205
* Päikeseratta ja Leppneeme maja õppejuht Anne Sepp, tel: 56 220 126
* Laanelinnu maja õppejuht Triin Kosseson: 56 486 249
* Uus-Pärtle ja Pargi maja õppejuht Jana Rebane, tel: 56 679 457
* Randvere maja õppejuht Marju Mik, tel: 56 220 128
* Karulaugu ja Astri maja õppejuht Laura Nõu, tel: 56 487569
* Personalijuht Mirje Trei, tel: 56 220 121
* Tugimeeskonna juht Henri Ige, tel: 56 220 129

**Lasteaia juriidiline aadress:** MLA Viimsi Lasteaiad**,** Randvere tee 18, Haabneeme, Viimsi vald 74001

**Lasteaia aadressid majade kaupa:**

Karulaugu maja: Randvere tee 18, Haabneeme 74001

Päikeseratta maja: Karulaugu tee 14, Haabneeme 74001

Pargi maja: Pargi tee 3, Viimsi 74001

Randvere maja: Kibuvitsa tee 1, Randvere 74016

Astri maja: Kesk tee 1, Haabneeme 74001

Uus-Pärtle: Lubja tee 23, Lubja küla 74001

Laanelinnu maja: Vardi tee 32, Haabneeme 74001

Leppneeme maja: Leppniidu tee 1, Leppneeme 74009

**Turvaline kogunemiskoht evakuatsiooni korral:**

**Päikeseratta maja** - Karulaugu maja õueala / eriolukorras Karulaugu maja

**Uus-Pärtle maja** - maja esine parkimisala / eriolukorras Pihlakodu

**Pargi maja** – maja esine parkimisplats / eriolukorras Laidoneri muuseum

**Astri maja** – maja esine parkimisala / eriolukorras Karulaugu maja

**Laanelinnu maja** – Laanelinnu maja õueala / eriolukorras Rannarahva muuseum

**Karulaugu maja** – Karulaugu maja õueala / eriolukorras Päikeseratta maja

**Leppneeme maja** – küla mänguväljak / eriolukorras naabrite majad

**Randvere maja** – Randvere maja õueala / eriolukorras Randvere Kool

**3. Kogu lasteaeda haaravad ülikiiret reageerimist nõudvad hädaolukorrad**

**3.1 Tulekahju**

Täpsemalt kirjeldatud MLA Viimsi Lasteaiad majade tulekahju korral käitumise plaanis.

* + 1. **Avastades tulekahju:**

1. Päästa vahetus ohus olijad ning jaga ülesanded kui abistajaid on rohkem;
2. anna evakuatsioonihäire;
3. helista 112;
4. kustuta esmaste tulekustutusvahenditega;
5. teavita lasteaia direktorit;
6. naase võimalikult kiiresti oma rühma juurde ja võimalusel evakueeri lapsed suundudes kokkulepitud kogunemiskohta.
   * 1. **Evakuatsioonihäire**
7. Säilita rahu.
8. Evakueeru koos lastega.
9. Kui koridoris on suitsu, kontrolli enne laste evakueerimist, kas evakuatsioonitee on väljumiseks ohutu.
10. Sulge aknad ja uksed, ära lukusta!
11. Võta kaasa rühma nimekiri (või telefon, et oleks tagatud ELIIS keskkonda ligipääs).

**Kogunemiskohas:**

1. Kontrolli laste kohalolekut.
2. Kogunemiskohta tuleb jääda seniks, kuni päästemeeskonna juht või lasteaia direktor annab edasised korraldused.

**3.1.3 Ohtliku evakuatsiooni asemel rühma varjumine (tulekolle on takistanud evakuatsioonitee)**

1. Sulge rühma uks.
2. Anna lastele korraldus liikuda akende juurde ja teha ennast aknast nähtavaks.
3. Võimalusel teavita 112 või lasteaia direktorit teie olukorrast.
4. Kata uksepraod ja avaused niiskete rätikute või riietega, et takistada suitsu ligipääsu rühma.
5. Hinda olukorda ja ava aken tuulutamiseks.
6. Suitsu täis ruumis hoidke madalale, kus õhk on puhtam.
   * 1. **Suitsuse koridori läbimine evakueerudes**
7. Võimalusel tee eelnevalt kindlaks, milline evakuatsiooniteekond on väljumiseks kõige ohutum.
8. Kui pead läbima suitsuse koridori, hoia madalale, kus õhk on puhtam.
9. Kata suu ja nina niiske riidega.
10. Liikudes toeta käega vastu seina, et säilitada õige suund.
11. Rühm peab püsima koos.
12. Hoonest välja jõudes tuleb liikuda kokkulepitud kogunemiskohta.
13. Kogunemiskohas kontrolli, et kõik ruumist väljunud lapsed on sinuga, edasta info

**Maja kriisimeeskonnale:**

Karulaugu maja: Päevakoerte rühm

Astri maja: II pererühm

Päikeseratta maja: Päikesejänkude rühm

Uus-Pärtle maja: Männikäbide rühm

Pargi maja: Meelespea rühm

Laanelinnu maja: Pääsukeste rühm

Randvere maja: Merekivide rühm

Leppneeme maja: Vigride rühm

**3.2 Õnnetus lasteaias või õppekäigul**

**Õnnetuse puhul**

1. Anna esmaabi.
2. Vajadusel kutsu kiirabi.
3. Eralda kannatanu teistest lastest.
4. Vajadusel kutsu appi kaastöötaja.
5. Kui õnnetus on tõsine, teavita koheselt ka lasteaia direktorit ning järgi tema korraldusi.
6. Teavita lapsevanemaid.
7. Fikseeri kellaaeg.

**Õnnetuse järgselt**

1. Fikseeri õnnetusjuhtum ELIIS keskkonnas.
2. Jälgi, kas juhtunu oli laste jaoks traumeeriv, vajadusel käsitle teemat - räägi kogu rühmaga või õnnetusega kokku puutunud lastega individuaalselt.
3. Õnnetuse käsitlemiseks kasuta vajadusel spetsialistide abi.

**3.3 Elustamise ABC**

Suust suhu hingamist ei tehta ja piirdutakse vaid kaudse südamemassaažiga.

**A – hingamisteede avamine**

* Aseta oma üks käsi kannatanu otsmikule ja painuta tema pead õrnalt tahapoole.
* Eemalda kannatanu suust võõrkehad (hambaproteesid, okse, toit jne).
* Aseta oma sõrmeotsad kannatanu lõua alla ja tõsta lõug ette-üles.
* Kontrolli, kas kannatanu nüüd hingab.
* Kui kahtlustad lülisamba kaelaosa vigastust, ära pead tahapoole kalluta, vaid ava hingamisteed tõstes ainult õrnalt alalõuga.

**B - kaudne südamemassaaž**

* Aseta kannatanu selili kõvale alusele.
* Lasku põlvili kannatanu kõrvale.
* Aseta oma ühe labakäe tüvi kannatanu rinnaku keskele.
* Aseta oma teise labakäe tüvi esimese käe peale ja seo sõrmed omavahel.
* Suru sirgete kätega kannatanu rinnakule nii, et rindkere vajuks 4-5 cm.
* Vajuta nii 30 korda kiirusega umbes 100 survet minutis käsi kannatanu rindkerelt eemaldamata.
* Surve ja survest vabastamise vahekord on 1 : 1.

**Jätka elustamist kiirabi saabumiseni või kuni kannatanu hakkab ise hingama ja pulssi on tunda.**

**3.3 Lapse kadumine (ka lapserööv)**

Alusta koheselt lapse otsimist lasteaia hoonest, territooriumilt ja lähiümbrusest.

**NB! Teised lapsed ei tohi jääda järelvalveta!**

Uuri lasteaia personalilt ja lastelt:

* kas keegi ei märganud lapse lahkumist?
* millal kadunud kaaslast viimati nähti?
* kus kadunud kaaslast viimati nähti?
* kas keegi teab, kuhu kadunud laps läks?
* kas keegi teab, miks kadunud laps ära läks (konflikt, keegi kutsus, tahtis koju minna vmt)?

1.Informeeri juhtunust lapsevanemaid. Küsi, kas neil on kadunud lapse kohta infot.

2.Teavita lapse kadumisest lasteaia direktorit.

3.Teavita politseid numbril 112 ja tegutse vastavalt politseilt saadud juhistele.

**Kui lapse asukoha ja olukorra kohta puudub ka lapsevanematel info, on õpetaja kohustatud teavitama politseid, ka juhul, kui vanem ei soovi teavitamist, sest lapse elu ja tervis võivad olla ohus.**

4.Kui kadunud laps leitakse, informeeri sellest kõiki osapooli, otsimine katkestatakse.

|  |
| --- |
| **Ära mine last ise otsima, jättes ülejäänud lapsed üksi!** |

**Järeltöö:**

1.Aruta juhtunut lapsega, et ta mõistaks olnud situatsiooni tõsidust. Väldi süüdistamist ja lapsega riidlemist, see ei aita tal olnut mõista ja oma tegude eest vastutust võtta.

2.Vajadusel käsitle juhtunut rühmas.

**3.3.1 Lapse äraviimine lapsevanema poolt, kellel on dokumentaalselt tõestatud lähenemiskeeld.**

1. Alusta lapsevanemaga vestlust, püüa rahulikult olukorda selgitada.

2. Lapse kaasa võtmist ei tohi füüsiliselt takistada, et mitte seada ohtu teiste laste ja enda turvalisust.

3. Püüa või võimalusel palu kellelgi helistada teisele lapsevanemale.

5. Kui teist lapsevanemat pole või temaga ei saa kontakti, pöördu politsei poole tel: 112

6. Teavita juhtunust lasteaia direktorit.

**3.4 Joobes isik lasteaias**

1. Last ei anta üle lapsevanemale või tema poolt volitatud täiskasvanud isikule, kes on märgatavate joobetunnustega.

2. Hoidu füüsiliselt takistamast lapse kaasa võtmist, et tagada teiste laste ja enda turvalisus.

3. Helista või palu kaastöötajal helistada lapse teisele vanemale, et teda informeerida ja paluda tulla lapsele järele.

4. Vestle joobetunnustega isikuga, et võita aega ning hinnata isiku käitumist, meeleolu, võimalust teda mõjutada.

5. Kui joobes isik muutub agressiivseks, liigu teise ruumi või sulgu koos lastega ruumi, mis on varjumisruumina kokku lepitud.

6. Helista 112, kui isik juhib sõidukit või muutub agressiivseks.

Teata politseile:

- olukorra kirjeldus,

- lasteaia aadress,

- võimalusel isiku nimi, telefon, kodune aadress,

- liikumissuund,

- transpordivahend, millega liigub (auto mark, number, värv),

- lasteaiast koos lapsega lahkumise aeg.

7. Teavita juhtunust lasteaia direktorit või maja õppejuhti.

8. Kui alkoholijoobes isiku käitumine kasvab üle äkkrünnakuks, siis tegutseda vastavalt juhendile „Lasteaia tegevus äkkrünnaku korral“.

**Pea meeles:**

Lapsevanemaga probleemi lahendades ei tohi laps või teised rühma lapsed olla kuuldekauguses. Probleemi kordumisel on vaja pidada nõu omavalitsuse lastekaitsetöötajaga.

**NB! Kõige olulisem on tagada laste ja ka täiskasvanute turvalisus.**

**3.5 Äkkrünnak**

Äkkrünnaku all mõeldakse igasugust ootamatut rünnakut lõhkeseadeldise, külm- või tulirelva abil.

**Võimalusel varju ja taga enda ning laste turvalisus.**

**Kui seisad kurjategijaga silmitsi või ei saa mõnel muul põhjusel varjuda, põgene viivitamatult.**

**Kui lapsed on turvaliselt peidus või evakueeritud, siis teavita 112 ja järgi politseilt saadud korraldusi.**

**3.5.1 Varjumine äkkrünnaku korral**

1. Jää rahulikuks ja kutsu kõik lapsed enda juurde.
2. Lukusta uks.
3. Tõmba kardinad akende ette.
4. Eemalduge lastega ustest ja akendest ning püsige võimalikult vaikselt ja madalal, varjuge laudade, kappide, riiulite taha.
5. Jää ootama politsei saabumist. NB! Ust tohib avada ainult siis, kui oled kindel, et avamist palub politsei või lasteaia juhtkond. Vajadusel identifitseeri politsei 112 vahendusel.

|  |
| --- |
| **Ära püüa ründajaga kontakteeruda!**  **Ära mine rühmast välja esmaabi andma!** |

**NB! Kui rünnakuga kaasneb süütamine või plahvatus ja käivitub evakuatsioonihäire, pead sina ise ohumärkide põhjal otsustama, kas turvalisem on varjuda või evakueeruda.**

**Käitumine varjumise ajal**

1. Säilita rahu ja ole oma korraldustes kindel.
2. Võimalusel leia lastele mingi tegevus.
3. Fikseeri varjumise alguse kellaaeg – oodates tundub aeg reaalsest pikem.
4. Anna lastele teada, et vanematega kontakteerub esimesel võimalusel lasteaia direktor.
5. Lülita oma telefon hääletule režiimile, võimalusel helista 112, anna teada enda asukohast ja varjujate olukorrast. Vajadusel kasuta rühma telefoni, mis jääb hääletul režiimil sinu kätte.
6. Kui Sul on infot kurjategija liikumisest, edasta see 112.
7. Kui keegi ruumis olijatest vajab arstiabi, helista 112, kirjelda olukorda ja abivajaja täpset asukohta lasteaias.

**NB! Juhul, kui ei ole võimalik varjuda lukustatavasse ruumi, tuleb kiiresti evakueeruda.**

**3.5.2 Varjumine äkkrünnaku korral lasteaia õuealal**

* + Kutsu võimalikult kiiresti kõik rühma lapsed enda juurde.
  + Liigu ohust kaugemale, vali kõige ohutumana tunduv suund.
  + Jälgi, et kõik lapsed on sinuga.
  + Esimesel võimalusel anna numbril 112, kirjelda olukorda ja enda täpset asukohta lasteaias.
  + Edasi käitu vastavalt politsei juhistele.

Majja võib varjuda vaid juhul, kui oled kindel, et ründaja ei viibi majas.

**3.6 Äkkrünnaku- või pommiähvardus**

|  |
| --- |
| Kui sul on kahtlus, et keegi plaanib ükskõik mis moel rünnakut, aga kahtled ähvarduse tõepärasuses või info piisavuses, anna sellest teada direktorile või õppejuhile. |

**Telefoni teel edastatud ähvardus**

1. Jää rahulikuks.
2. Hoia kõneleja liinil nii kaua kui võimalik.
3. Samaaegselt püüa teavitada politseid numbril 112 (palu lähedalolijate abi kasutades kirjalikke märguandeid, kehakeelt vms).
4. Püüa teada saada, pane kirja:

Millal rünnak toimub (kuupäev/kellaaeg) ?

Kus rünnak toimub?

Kuidasvõib rünnak toimuda ?

Mis eesmärgil?

Kas ründaja on juba sündmuskohal?

Kes on helistaja?

Pane tähele kõneleja hääletooni, väljendeid, taustahelisid jmt.

1. Pärast kõne lõppu teavita 112**,**  lasteaia direktorit ja maja õppejuhti.
2. Esimesel võimalusel dokumenteeri ähvardus kirjalikult ELIIS keskkonnas.

**NB! Kui ähvardaja kavatseb rünnata kohe, anna viivitamatult varjumishäire ja teavita kohe 112.**

**Kirja teel edastatud ähvardus**

1. Kui ähvardus on saabunud rühma e-posti aadressil, teavita koheselt lasteaia direktorit.
2. Lasteaia direktor edastab info telefonil 112 ning e-posti aadressil: [masskiri@politsei.ee](mailto:masskiri@politsei.ee) ning Viimsi Vallavalitsusele.
3. Säilita kiri ja anna see uurimiseks üle politseile / salvesta kiri.
4. Märgates kahtlast eset lasteaia õuealal või keskkonnas, tuleb koheselt evakueeruda ning teavitada telefonil: 112
5. Lasteaia välisuksed on lukustatud.
6. Jälgi kulleriga saabunud postipakke
7. Säilita rahu ning järgi politsei juhiseid.

**Varjumise koht majades selgitatakse välja koolitusel piirkonnapolitseiga!!!**

**3.6.1 Suhtlemine meediaga äkkrünnaku korral**

Äkkrünnaku lahendamine kuulub politsei vastutusalasse. **Meediapäringutele vastab ainult politsei kõneisik või Viimsi Vallavalitsuse kommunikatsioonijuht, kes annab politseiga kooskõlastatud infot.**

**Kõigil täiskasvanutel on kohustus kaitsta lapsi meedia ning uudishimuliku üldsuse eest.**

**3.7 Käitumine pommikahtluse korral**

**Ära puuduta ega liiguta eset! Eemaldu sellest. Anna korraldus ka teistele sellest eemaldumiseks!**

Teata leiust 112, anna võimalikult täpne eseme ja selle asukoha kirjeldus - helistamiseks eemaldu esemest.

Teavita leiust lasteaia direktorit või maja õppejuhti, kes alustab evakueerimist.

* + 1. **Evakueerumine pommikahtluse korral**

1. Kui leiad kahtlase eseme, lahku ruumist ja teavita leiust helistades numbril 112 ja lasteaia direktorit ja maja õppejuhti.
2. Võta kaasa rühma nimekiri.
3. Kogunemiskohta jõudes kontrolli kõigi kohalolekut.

**3.8 Vaimne vägivald**

**Kiusamisele on vaja koheselt reageerida.**

1. Kogu infot, jälgi lapsi ja küsitle kolleege - kes on õpetajatest/ lastest kiusamist pealt näinud? Kes on liider? Kas kiusatav provotseerib ise kiusamist?
2. Määratle, kas lapse käitumine oli hetkeline ja ühekordne emotsioon või kestev probleem.
3. Vestle kiusamises kahtlustatavatega individuaalselt. Kuula, ära süüdista. Oota, millise lahenduse laps ise pakub.
4. Vestle individuaalselt tõenäolise ohvriga. Julgusta rääkima, väldi suunavaid küsimusi.
5. Korralda grupikohtumine kiusamises kahtlustatavatega ( kui kiusajaid on mitu).
6. Hinda olukorda ja vastavalt vajadusele korralda kohtumine kiusajate ja ohvriga koos. Leidke lahendused, kuidas suhteid parandada ja sõlmige kokkulepped. Enamasti peab oma käitumist korrigeerima nii kiusaja kui ohver.
7. Tõsisema juhtumi puhul aruta tekkinud olukorda mõlema osapoole vanematega, vajadusel kaasa vanemad grupivestluse juurde.
8. Vajadusel/võimalusel suuna lapsevanematega vesteldes nii ohver kui kiusaja tugispetsialisti juurde.
   1. **Füüsiline vägivald**

1. Märka muutusi lapse käitumises ja trauma jälgi tema kehal.

2. Julgusta ohvrit rääkima.

3.Püüa välja selgitada konflikti põhjused ja peamised vägivallatsejad.

4.Tee koostööd lapsevanematega.

5. Käsitle juhtunut vastavalt olukorrale mõlema osapoolega eraldi, mõlema osapoolega koos või rühmas.

6.Kutsu vägivallatseja vanem või vägivallatseja koos vanematega probleemvestlusele.

7.Võimalusel suuna lapsevanematega vesteldes nii ohver kui vägivallatseja tugispetsialisti juurde.

**3.9.1 Koduse füüsilise väärkohtlemise kahtlus**

**Märgid, mis võivad viidata kodusele füüsilisele vägivallale:**

**-** Laps kardab vanemaid.

- Laps ei taha koju minna.

- Seletamatu muutus käitumises (rõõmsast kurvameelseks vmt).

- Laps on hirmunud, endassetõmbunud, passiivne või kõrgenenud agressiivsusega.

- Ilmastikule sobimatu riietuse kandmine verevalumite vmt varjamiseks.

- Verevalumid kehal.

- Kodust ärajooksmine.

**Mida teha?**

1. Räägi oma kahtlustest rühma teistele õpetajatele, lasteaia direktorile, sotsiaalpedagoogile.
2. Ole lapse suhtes toetav ja julgustav, kuid mitte pealetükkiv.
3. Julgusta last oma muret täiskasvanuga jagama ja abi küsima.
4. Anna lapsele märku, et juhtunus ei ole laps süüdi.

NB! Vanemaid/hooldajaid ei tohi teavitada, kui on väikseimgi perevägivalla kahtlus.

**Seksuaalse väärkohtlemise kahtlus:**

**Kui tead või kahtlustad, et keegi alla 16-aastane isik on jäetud hooletusse või et ta on emotsionaalse, füüsilise või seksuaalse väärkohtlemise ohver (või kui on oht, et ta selle ohvriks langeb), on seadusest tulenev kohustus teavitada sellest politseid. Kõige otstarbekam on teavitada Lastekaitsetalitust ja/või Noorsoopolitseid.**

* 1. **Nakkushaigus(t)e puhang, pandeemia**

1. Mistahes haigustunnustega (ka kerge nohu ja köha) lapsi lasteaed vastu ei võta. Lasteaiapäeva jooksul ilmnenud haigustunnuste korral on lapsevanem kohustatud lapsele koheselt järele tulema.

2. Juhul kui lapse lähikondne on suunatud testimisele või tal on tuvastatud pandeemiat tekitanud viirus, siis last lasteaeda vastu ei võeta.

3.Lapse üleandmine/vastuvõtmine toimub lasteaia õuealal või rühma/lasteaia välisuksel.

4.Valverühma õpetajal on õigus otsustada, kas valverühma tegevus toimub siseruumides või õuealal.

5.Harjutamise perioodil ja vältimatu vajaduse korral on lapsevanemad lasteaia ruumidesse lubatud. Hajutamise eesmärgil lepitakse harjutamise aeg kokku rühma õpetaja(te)ga. Lasteaia ruumides kannab lapsevanem maski.

6.Muusika- ja liikumistegevuste läbiviimisel tuleb arvestada ruumi õhutamise ajaga. Võimalusel toimuvad lasteaia ühistegevused õues.

7.Õppekäike, väljasõite ja ekskursioone korraldades järgitakse kõiki külastatavas paigas kehtivaid reegleid.

8.Üritused ja aktused korraldatakse võimalusel õues, seejuures tagatakse hajutatus.

9.Oma tervise kaitseks on vaktsineerimata ja läbipõdemata töötajatel soovitatav kanda lasteaia siseruumides maski.

10.Lasteaed järgib oma tegevuste korraldamisel Tervisekaitseameti ning Haridus- ja Teadusministeeriumi juhiseid.

LISA 1

MLA Viimsi Lasteaiad töötajate kinnitus:

|  |  |  |
| --- | --- | --- |
| **Töötaja nimi** | **Kuupäev** | **Allkiri** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |